અમદાવાદઃ સારદાનગર પોલીસે માનવ તસ્કરી કરતી ગેંગ વિરુદ્ધ મોટું ઓપરેશન પાર પાડતા રાજસ્થાનના જોધપુરની લુની ગામમાંથી 14 વર્ષની બાળકીને આ તસ્કરોની જાળમાંથી છોડાવી હતી. આ સાથે જ પોલીસે 2 મહિલાઓ સહિત માનવ તસ્કરોની ગેંગના ચાર વ્યક્તિની ધરપકડ કરી છે. આ લોકો ગર્લનું અપહરણ કરી તેને 25 વર્ષીય રાજુ જાવડા નામના વ્યક્તિને રુ.50000માં વેચી હતી. પ્રાથમિક તપાસમાં સામે આવ્યું છે કે જાવડાને પોતાની જ્ઞાતિમાં લગ્ન માટે છોકરી ન મળતા માનવ તસ્કરી કરતા આ લોકો સાથે સંપર્ક થયો હતો.